ŞTIU, 26 ianuarie 2021, cu Felix Drăghici și Costi Mocanu.
București, de azi restaurantele continuă până la 11. În meniu intră și scuzele prefectului Berbeceanu. Primarul Sectorului 1 are în continuare probleme cu gunoiul, dar continuă activitatea de procuror pentru inculpatul Tudorache și aliatii. "Nu primesc șpagă pentru că fac dosare penale", spune doamna Clotilde. România conduce topul european al fugarilor din lumea politică – avem parlamentari care reprezintă orașe pe care le știu doar de la televizor. Șeful campaniei de vaccinare recunoaște oficial – 35.000 de programări se mută 10 zile că nu mai avem cu ce – UE cere oprirea exporturilor europene încercând să oprească scurgerile criminale. Premierul Cîțu plafonează salariile doar la unii – între timp spune că s-a întors liberalismul la guvernare și cei mai buni vor primi bani în plus. Cum oare? Greu de aflat. UDMR, ținta nenumită a atacului lui Iohannis în celebrul strigăt "jo no pot kivanok", a fost astăzi în vizită la Cotroceni. Aceiași oameni, alte înțelesuri.
Juriul emisiunii a fost alcătuit din: Angela Carp, Iulia Maria și fostul ministru al Justiției, Valeriu Stoica.